ӘЛЕМДІК БІЛІМ БЕР КЕҢІСТІГІНЕ ЕНУ КЕЗЕҢІНДЕ ӘДЕБИЕТ ПӘНІН ОҚЫТУДА ЖОБАЛАУ ҚЫЗМЕТІНІҢ ТИІМДІЛІГІ

Култасбаева Айгуль Хайржановна қазақ тілі мен әдебиеті пәні мұғалімі Қ.Ахмиров атындағы ЖОББМБ Зеленов ауданы

«Оқып үйренбесең, өнерге де, даналыққа да қолың жетпейді» Демокрит

Елімізде болып жатқан іргелі өзгерістер мен қайта жаңғырулар оның білім мен тәрбие беру жүйесіне де түбірлі өзгерістер мен мақсаттар әкелді. Ұлттық білім беру жүйесінің мақсаттары мен міндеттерін құруда айтулы жаңарулар жүріп жатыр. Жеке тұлғаға қарай білім мен тәрбие беру үдерістерін әлемдік педагогика алдында тұрған мақсат екені белгілі. Г.Н: Селевко өз зерттеулері нде жеке тұлға туралы былай анықтама берген болатын: «Личность –это пси- хическая духовная сущность человека, выступающая в разнообразных обоб- щенныхсистемах качеств» Елбасымыз Н.Ә.Назарбаев: «Сідер мен біздер тек болашақ буынды ғана емес, жалпы адамзаттық қадір-қасиеттердің мән – маңызын түсінетін, жаны да, тәні де таза білімді патриот – азаматтар буынын тәрбиелеуге міндеттіміз. Балаларды Отанды, туған жерді,өзінің халқын сүюге тәрбиелеу – мұғалімнің аса маңызды, аса жауапты да қадірменді парызы», - деген болатын. Олай болса жеке тұлға бойында Отанын, туған жерін, өз хал- қын сүю қасиеттерін өалыптастырып, бойына сіңіруде мектептегі әр мұғалім- нің, соның ішінде қазақ тілі мен әдебиеті пәні мұғалімінің орны ерекше екені сөзсіз. Әдебиет – сөз өнері. Ұлағатты адамдар әдебиетті «адамтану құралы» десе, әдебиет пәнін мен «адам тәрбиелеу құралы» дер едім. Себебі әдебиет жеке тұлғаға сөз маржандарының қыр-сырын игеруден жай білім беріп қой- майды, ең бастысы, өмірдің ең қымбаттысы, ең асылы – жақсылық пен ізгі-ліктің ұрығын себеді. Әдебиет пәнінің әр сабағын адам бойындағы асқақ арман,әдемі сенім, әсемдік пен сұлулыққа құштарлық тәрізді ең мөлдір сезім- дер мен кісілік қасиеттер туралы сырласу сабағы десек те болады. Мектепте оқытылатын қай пән болсын, олардың білім мен дағды, тәрбие беруде өзіндік орны, атқарар маңызы бар. Дегенмен әдебиет пәні бәрінің анасындай қызмет атқарады. Себебі кез-келген пәнді ұғыну үшін сауатты оқып, оқығанын түсі-ніп, жеткізе білу керек. Әдебиетті, сөз өнерін, сөз мағынасын түсінбеген адамға әрине, басқаны ұғыну қиындық туғызары сөзсіз. Бүгінгі ғылым мен техника ғарыштап дамып тұрған кезде, оқушылардың әдеби кітаптарды қызыға оқи қоюы екіталай дүние. Осындай кезде оқушыны қызықтыра білу – оқытушыға байланысты. Дәстүрлі оқытудағыдай берілетін білімді ең алдымен мұғалім түсіндіріп, сол түсінікті, сондай-ақ оқулықтағы ұғымды оқушы қайталап беріп отырса, ол өнімсіз деңгей, әрі қызықсыз, бір сарынды болар еді. Егер көркем уынды туралы оқушының өз қабылдауы, өз пікірі туындаса, сол бойынша оқушының ізденіс жұмыстары болса, соны не- гізге ала отырып, жаңа білімді игертуге іс-әрекет жасалса, мұғалімнің сабағы нәтижелі де қызықты болары сөзсіз. Әдебиеттің әр сабағында оқушының әрекеті бірінші кезекте тұруы қажет. Әдебиеттің қай сабағы болмасын өзіндік ойлау,пікірлесуге,ізденіске негізделсе сабақ өнімді болмақ. Ұлы Абай білім алудың жолы туралы « Білім, ғылымды көбейтудің екі қаруы бар: бірі- ойлау, пікірлесу; екіншісі- сақтау, қорғау, сонда білімің зораяды» деген екен.Сондықтан әр сабақ Сократтың «исследуем» ұстанымына негізделген жөн. Өз тәжірибемде әдебиет пәнін оқытуда «ой тастау, ойланту, ойлау» технологиясының моделін ұстана отырып сабақ өткізудің тиімділігін анықтадым.

**Жаңа білімді игерту технологиясы**

|  |  |  |  |
| --- | --- | --- | --- |
| **техноло гия** | **технология кезінде жүргі зілетін жұмыс** | **оқушы әрекеті** | **мұғалім әрекеті** |
| **Ойтастау,**  **ойланту,**  **ойлау** | **1.жаңа тақырып бойынша алдын ала тапсырмалар беру;**  **2.тапсырмалар негізінде әңгі- ме-сұхбат, пікірлесу;**  **3.оқулықпен жұмыс;**  **4.қосымша материалдармен жұмыс;**  **5.жинақтау,қорытындылау, саралау;** | **білім;**  **түсінік;**  **қолдану;**  **анализ;**  **синтез;**  **өнім;**  **баға.** | **анализ;**  **синтез;**  **баға;**  **қорытындылау.** |

**Технологияның тиімділігі: -**білім беру,өз бетінше білім алу процеснде бірлесіп әрекет жасау; - берілетін жаңа білім бойынша алдын ала тапсырмалар беру. **Технологияның мақсаты: -** оқушыларды жеке тұлға ретінде ала отырып, оладың іс-әрекет түрлерін мақсатты қалыптастыру, өздік, дербес ізденуге баулу; -өз беттерімен көркем туындыны оқу,талдау,бағалауға жетелеу; -логикасын,эстетикалық талғамдарын дамыту;-шығармашылық қабілеттерін дамыту, ғылыми ізденіске баулу; - болжам жасау (гипотеза), соны дәлелдейтін жол іздеу, модель құрастырып, жоба ұсыну. **Технология міндеттері:** - білім алуға деген ынтасын,іскерлігін оқу-танымдық қажеттілігін қалыптас- тыру; - дайын білімді қайталап беру емес,оны өз белсенділіктерімен ізденуге баулу; - әдеби-көркем туындыларды өз беттерінше оқуына қызығушылығын туғызу; - өзіндік ізденіс жұмыстарына мақсатты бағдарлар, айқын міндеттер қойғыза білу; -сұрақтар дайындап, оның ішінен көркем туынды бойынша проблемалық сұ -рақтарды бөліп алып, соны талқылау; - көркем туынды бойынша анализ,синтезге жету, жоба жасау, өзін-өзі баға- лау. **Бұл технология барысындағы оқушы – мұғалім іс-әрекеті.**

|  |  |
| --- | --- |
| Оқушы іс-әрекеті | Мұғалім іс-әрекеті |
| -проблеманы шешуші,өнім жасаушы; - проблема шешуде әдіс-тәсілдер,әр түрлі жолдар іздеуші; -өз өнімін(жоба,модель,ереже,сұрақтар) ортаға салушы; -керегінде мұғалімді де пікірталасына шақырушы; -өз еңбегін өзі саралап,қорытындылаушы. | -оқушылары дербес таным іс-әрекеті- не кіргізуші,оған түрткі жасаушы; -тапсырмалар,сұрақтар әзірлеуші; -ақылшы,көмек беруші,ізденіс бары- сында бағыт-бағдар беруші, керегінде олармен диологиялық әңгімеге,пікір-таласына кіруші; - психологиялық жағымды ахуал ту- ғызушы;- оқушы ізденісін қолдаушы, мақұлдаушы; -оқушының қол жеткізген өнімін са –ралаушы, коррекция жасаушы. |

**Нәтижесі**

|  |
| --- |
| **-**жеке бас ерекшеліктері дамиды; -ынтасы,көркем туындыларды оқуға қызығушылығы артады,іскерлік дағдылары дамиды; -өзін-өзі таниды, бірін-бірі таниды(қабілетін,мүмкіндігін,білімінің деңгейін); -дербестігін сезінеді, өзіне-өзінің сенімі қалыптасады; -танымпаздық іс-әрекеті,ойлау белсенділігі,тапқырлығы,тез шешім жасау әрекеттері дамиды; -білімді өз беттерімен алудың жолдарын үйренеді; - мұғалім мен оқушы арасында достық, серіктестік қарым-қатынас туындайды; -өз беттерімен модель,жоба құрастыруға, проблеманы шешуге,алдындағы мақсатқа өз бетімен жетуге үйренеді. |

**Бұл технологияның тиімділігі**, біріншіден- практикалық маңызында болса, екіншіден-оқушыларды шығармашылықпен жұмыстануға дербес ізденуге жетелеуінде. Сол ізденіс негізінде олар бір өнімге қол жеткізеді. Ол өнімді **жоба** деп қарастыруға болады. Яғни кез-келген оқушы көркем туынды бойынша өз жобасын жасап, оны қорғауға дағдыланады. Ал түрлі жобалар қорғау қазіргі заман талабы екені баршаға аян. Жоба- технологиялық оқыту- дың өнімді әдісі. Әдебиет сабағында жобалау әдісін әр түрлі мақсатта пайда -лануға болады. Соның ішінде оның іздену зерттеу жұмыстарындағы орны ерекше. Оның мазмұнын В.В. Гузеев төмендегі мазмұнда тұжырымдайды: «Позволяет учиться на собственном опыте и опыте других в конкретном деле, приносит удовлетворение ученикам, видящим продукт своего труда» Сондай – ақ білімді жеке тұлғаға бағыттай оқыту технологиясының да амал-тәсілдерді жобалап оқытуда тиімді болып келеді.Өйткені жоба жасағанда оқушыларға еркіндік, таңдау беріледі, өз еріктерімен топқа немесе жұпқа бөлінеді, жобаларын, пікірлерін қорғауға толық құқылы. **Жобалап оқыту түрлері де әртүрлі болып келеді:**  -зерттеу,іздену, ғылыми жұмыстарға баулитын; - шығармашылық бағыттағы(макет, киносценарии т.с.с.) -ақпараттық, яғни оны жинау,жинақтау бойынша презентация жасау; - модельдеу(конструкция жасау) инсцинировка(белгілі бір оқиғаны, кейіпкер іс-әрекетін бейнеге,сұлбаға түсіру); Жобалап оқыту технологиясында пәнаралық, пәнішілік байланыс маңызды орын алады. Жоба жасау үшін оқушыға бірнеше пәнненалған білімдердің кө-мекке келуі, дүниетанымы,іскерлігі аса қажет. Әрине оқушы бірден 5-класта жоба жасап, оны қорғап ғылыми жұмыспен айналысуы мүмкін емес. Ол үшін 5-кластан бастап оқушыға әдебиет пәнін оқытуда жаттанды, дәстүрлі жұмыс-тарды емес,оларды ізденуге бағыттайтын жұмыстан бастаған жөн. Әдебиет пәні мұғалімінің әдебиетті оқыту әдісінің ең қайнар бұлағы –көркем туынды-ны оқуға деген оқушы ынтасы, қызықтыра білуі, оқырман тәрбиелеу. Оның ең тиімді жолы – үнемі оқушы пікірін, ойын тыңдау, осы шығарма туралы (кейіпкерлер,оқиға т.б.) өз жобаларын дайындау, жаңа қтетін сабақты сол сабақ үстінде хабарламай,алдын ала жүйелі тапсырмалар беру арқылы оқыту. Бұл тапсырма 5-кластан бастап жүйелі жүргізілген тиімді, әрі 9-11-кластарда оқушылардың өз жобаларын қорғауының алғы шарты болады. Әрі қарай сіз- дермен өзімнің әдебиет сабақтарында осы оқушыларды жоба қорғау жолына жетелеу мақсатындағы сабақта қолданған әдіс-тәсілдеріммен бөліскім келе- ді. **5-класс. Абайдың «Күз»** өлеңін оқытуда қолданған көмек-нұсқау.

**1.Өлеңді асықпай, әр-сөзіне назар аудара отырып,оқып шық, бірнеше рет оқысаң, тіпті жақсы.**

**2. Күз суреті берілетін сөздерге назар аудар.**

**3. Күздегі адамдар іс-әрекеті, әсіресе, кедейлер тірлігін еске сақта.**

**4. Өлеңді оқи отырып, қандай көңіл күйде болғаныңды айтып беруге тырыс.**

**Өлеңге әдеби талдау мынадай сұрақтармен жүргізуге болады.**

1. «Күз» суреттері неге өздерің айтып жатқандай, «түсі суық, сұр бұлт, дымқыл тұман, жапырағынан айырылған қурайлар» арқылы берілген?
2. Қалай ойлайсың, «Күзді» сипаттау үшін кедей өмірі не үшін суреттел- ген?
3. Өлең неге жабырқаңқы көңіл күймен, ақынның көңілсіз үнімен жазылған?
4. Осы арқылы өлеңдегі ақын мақсатын, ойын ашып бере аласың ба?

Шығармаларды салыстыра оқыту оқушылардың ойлау, іздену, шығармашы- лықпен жұмыс жасау қабілетін қалыптастырады. Осы бағытта Абайдың «Күз» өлеңін Ә. Сәрсенбаевтың «Алтын күз» өлеңімен салыстыра отырып талдау, сұрақ-тапсырмасының үлгісі.(оқушы сезімін байқау,әрі талдау)

1. Күзді сипаттайтын бейнелі сөздер мен сөз тіркестеріне назар аударыңдар. №1 сұрақ-тапсырма

|  |  |
| --- | --- |
| Абай | Әбу |
| Сұр бұлт, түсі суық... | Алтын күз, сұрғылт... |
| Адамдардың,жан-жануарлардың іс-әрекетін салыстыр. | |
| Жастар күлмес,жүгірмес бала шулай.. | Байлықтың жасаушысы мен еңбекші.. |

№1 сұрақ-тапсырма

1. Екі өлеңдегі екі ақынның көңіл-күйін, сондай-ақ өз көңіл-күйіңді көрсет.

|  |  |  |  |
| --- | --- | --- | --- |
| Ақындар | Ақын көңіл-күйі | Өлеңдегі адамдар көңіл күйі | Өз көңіл күйің |
| 1.Абай | Көңілсіз, жабырқаңқы, кедейлерге жаны ашиды. | Тіршілік иесінің бәрі бүрсең қағып, пана іздейді, сұрықсыз,көңілсіз күйде. | Жаның ашиды,кәрілерді аяйсың, өзің де тоңғандай әсер аласың. |
| 2.Әбу | Көңілді,шаттық, қуаныш, мақтаныш бар. | Адамдардың бәрі де бақытты ,қуанышты. | Көңіл-күй көте -ріңкі,алтын күз- дің ішінде сайран салғандай, сен де тойынғандай боласың. |

Ғылыми еңбектер, сыншы әдебиетшілер пікірлеріне иек арту, сол арқылы тақырыптың ғылыми жағына назар аударып, білімді тереңдете беру де жоғары кластарда әңгіме жанрын өтудің бір маңызды жағы. Салыстыру, өз беттерімен қорытынды жасау, пікір айтыстыра білу де мұндай жұмыстардың маңызы зор. Мысалы Әуезов шығармашылығын өткен кезде сабақта ғылыми еңбектер әдеби пікірлерді ұсына отырып, реферат, пікір жаздырып, жоба қорғатуға болады.

Реферат тақырыптары:

1. «Имандылық, адамгершілік проблемасы – М.Әуезовтың алғашқы әңгімелерінде»
2. «Алғашқы әңгімелеріндегі жазушы шеберлігі, әңгімелердің тарихи негізі»

Оқушылардың пікірін білдіруге арналған сұрақ - тапсырмалар:

1-нұсқа

1. «Қорғансыздың күні» әңгімесі бойынша қысқа аннотация талдау жаз
2. Әңгіме бойынша өз пікірлеріңмен ойларыңды жинақтап кел.

А) әңгімеде боранның суреттелуі, әңгіме идеясын ашуда маңызы бар ма?

Ә) жазушы әңгіме кейіпкерлерінің тағдырын дұрыс шешкен бе? Ол шешімге өзің қосыласын ба?

Жеке – дара тапсырмалар беруге болады.

1. «Қорғансыздың күні» әңгімесі бойынша портреттеу, пейзаж және суреттеулерді үлестірме қағазға жазып кел.
2. «Оқыған азамат» әңгімесіндегі протреттеу, пейзаж және мақал – мәтелдерді үлестірме қағаздарға жазып кел.
3. «Бала Мұхтар» кітапшасы бойынша « Қорғансыздың күні», «Көксерек» әңгімелерінің жазылу тарихы туралы деректер жина.

10 сыныпта Абай шығармашылығын өту кезіндегі жобалау технологиясымен жүргізілген жоба құрылымы.

**«Абай, Әбіш және Толық адам»**

(Жобалау технологиясы)

**Жоба құрылымы:**

|  |  |
| --- | --- |
| 1. Тақырыптық объектісі (көзі) | Абайдың Әбіш туралы өлеңдері. |
| 1. Тақырыптың өзекті проблемасы | Абай, Әбіш және Толық Адам проблемасы |
| 1. Тақырыптың зерттеу нысаны | а)өлеңдерге әдебиталдау жасау  ә)Толық Адам кім? Анықтама іздеу, табу, дәлелдеу  б) «Әбіш-Толық Адам» тақырыбына модель жасау. |
| 1. Тақырыптың жұмыс барысындағы нәтижесі | Абай іздеген Толық Адам белгілерінің Әбіште бар екенін дәлелдеп, Толық Адам моделін жасау. |

Қазіргі таңда технология түрлері өте көп. Олардың өз пәніңе тиімдісін қолдана білу де мұғалім бойындағы шеберлікті қажет етеді. Оқушыларды ғылыми ізденіске баулу, жетелеу мұғалімге де жаңаша ізденісті талап етеді. Инновациялық технология талаптарын терең меңгерген, зерттеуші, ізденуші, жаңашыл мұғалім ғана алдыңдағы шәкірттеріне терең білім беріп, қабілетін, дарынын дамыта алады.

ПАЙДАЛАНЫЛҒАН ӘДЕБИЕТТЕР:

1. Қазақстан республикасының Президенті Н.Ә.Назарбаевтың Қазақстан халқына жолдауы. Егеменді Қазақстан. 29.01.2011 ж. №29-30
2. Ақшолақов Т. Шығарманың көркем айшықтарын таныту. – Алматы: Рауан, 1994
3. Ксензова Г.Ю. Перспективные школьные технологии. – М.:Наука,2001
4. Подласый Ч.Г. Учитель, рынок, технология // Школьные тхнологии, №2.2003
5. Поташник М.М. Как развивать педогогическое творчество. – М.:Наука, 1987
6. Селевко Г.Н. Современные оброзовательные технологии // народное образование,1998
7. Бітібаева Қ. «Жас ұрпақты сөз өнерімен қауыштыру жолдары» Өскемен 2011 ж.